Geloofsvryheid bitter min in hiérdié Krieket Wêreldbeker nasies - Geopende Deure
Op die Frontlinies Op die Frontlinies Geloofsvryheid bitter min in hiérdié Krieket Wêreldbeker nasies
Geloofsvryheid bitter min in hiérdié Krieket Wêreldbeker nasies
Die 2019 Krieket Wêreldbeker is aan die gang en baie van ons ondersteun ons gunsteling spanne (dalk steeds die Proteas) en krieketspelers van reg oor die wêreld. 'n Skokkende realiteit is dat die helfte van die lande (vyf) wat aan hierdie jaar se Wêreldbeker deelneem, lys nie net hoog in krieketvernuf nie, maar lys ook hoog op Geopende Deure se 2019 Wêreldwaarnemingslys as lande met beperkte tot byna niks geloofsvryheid vir hulle burgers nie. Lande neem deel aan internasionale toernooie van die ICC wat staan vir waardes soos, regverdigheid en die respek vir diversiteit, maar in hul eie lande word hierdie waardes geensins toegepas nie…
Sedert krieket in 1839 in Afganistan bekendgestel is, het dit al hoe meer populariteit verwerf. Tot so 'n mate dat in 'n land met min tot geen regte vir vroue, spog Afganistan met 'n vroue-krieketspan. In 2015 het Afganistan vir die eerste maal deelgeneem aan die Krieket Wêreldbeker.
Afghanistan is een van die min lande wat verklaar dat daar 0% Christene in die land is, die rede daarvoor is dat alle gelowiges skuil of geheime gelowiges is. Die klein getal Christene in die land is uitermatig versigtig met wie hulle hul geloof deel. Indien 'n Christen ontdek word, staar hulle onmiddellike vervolging in die gesig. Hulle sal uitgesluit word uit hulle gemeenskap, in 'n psigiatriese inrigting opgeneem word, of selfs vir hulle geloof in Christus vermoor word.
Pakistans (#5 op die WWL)
Krieket is by verre die mees gewilde sport in Pakistan. Die nasionale span het in 1992 die Krieket Wêreldbeker gewen en in 2009 was hulle Wêreld Twintig20 kampioene. Die huidige eersteminister van die land, Imran Khan, was self krieketkaptein van die nasionale span voor hy tot amp verkies is.
Buiten krieket, haal Pakistan ook internasionale nuus vir hulle genadelose godslasteringswette wat enige een bestraf wat iets uiter wat negatief teen die staatsgeloof, Islam, beskou kan word. Een so saak wat opspraak gemaak het wat van die Christenvrou, Asia Bibi, wat die doodsvonnis ontvang het op aanklagtes van godslastering. Sy is genadiglik in 2019, na jare van hofsake, vrygespreek. Christene in Pakistan moet baie versigtig wees met hul woorde, sodat hulle nie aangekla word vir godslastering nie. Pakistan is een van die lande met die mees gewelddadige vervolging van Christen in die wêreld. Vir Moslem wat wens om na Christenskap te bekeer is vervolging baie swaar, dit sluit in, dreigemente van familie en vriende, aanvalle of selfs moord.
Alhoewel krieket in Engeland ontstaan het, het Indië dié spel met die baie entoesiasme en passie aangeneem en is dit by die nasie se kultuur ingebed. Die Indiese nasionale krieketspan spog met vyf oorwinnings van wêreldkampioenskappe.
Sri Lanka is bekend vir hul liefde vir krieket en is die enigste land in die wêreld wat alleenbesit het van 'n internasionale krieketstadium in hul land. Meer onlangs het Sri Lanka egter internasionale nuus gemaak vir die brutale aanvalle op kerke en hotelle tydens Paasfees. Sri Lanka lys #46 op Geopende Deure se Wêreldwaarnemingslys van lande met die ergste vervolging van Christene.
Buiten Bangladesj se liefde vir krieket, is die land ook bekend vir hul onderdrukkende maatreëls en vervolging van Christene. Vir Christen-bekeerlinge van 'n Moslem, Boeddhistiese of Hindoe-agtergrond is vervolging 'n daaglikse realiteit. Hulle ervaar veral druk van hul eie families en gemeenskappe, maar ook van ekstremistiese groepe, om hulle Christelike geloof te herroep en terug te keer na hulle oorspronklike geloof. Verder eis baie landsburgers vir die implementering van sjaria (Islamitiese) wetgewing, wat lei tot verdere vervolging en vyandigheid teenoor Christene.
Alhoewel hierdie vyf krieketnasies tydens die Wêreldbeker-toernooi moontlik mag saam staan om hul krieketspanne te ondersteun, is hulle erg verdeeld wanneer dit kom by geloofsvryheid, namate owerhede, gemeenskappe en families poog om die land en/of gemeenskap se meerderheidsgeloof te onderhou. Ongelukkig is dit nie net hierdie lande nie. Alhoewel die vryheid van spraak en geloof iets is waartoe elke mens geregtig is, is dit nie die geval in baie lande reg om die wêreld nie. Groot internasionale byeenkomste soos die Krieket Wêreldbeker bied vir ons die kans om 'n stem te wees vir soveel wat nie 'n stem het nie. Mag hierdie ook vir ons 'n geleentheid wees om verder te kyk as net ons eie land en om te praat oor mense en nasies van om die wêreld, die skending van hul menseregte, die gebrek aan geloofsvryheid en die uiters vervolging wat so baie Christene elke dag moet verduur.